CELEX: C2007/199/03
Language: bg
Date: 2007-08-25 00:00:00
Title: Дело C-235/04: Решение на Съда (втори състав) от 28 юни 2007 г. — Комисия на Европейските общности/Кралство Испания (Неизпълнение на задължения от държава-членка — Директива 79/409/ЕИО — Опазване на дивите птици — Специални защитени зони — IBA 98 — Стойност — Качество на данните — Критерии — Право на преценка — Явна недостатъчност на класифицирането по брой и по размер)

25.8.2007   
            
            
               BG
            
            
               Официален вестник на Европейския съюз
            
            
               C 199/2
            
         Решение на Съда (втори състав) от 28 юни 2007 г. — Комисия на Европейските общности/Кралство Испания
   (Дело C-235/04) (1)
   
   (Неизпълнение на задължения от държава-членка - Директива 79/409/ЕИО - Опазване на дивите птици - Специални защитени зони - IBA 98 - Стойност - Качество на данните - Критерии - Право на преценка - Явна недостатъчност на класифицирането по брой и по размер)
   (2007/C 199/03)
   Език на производството: испански
   Страни
   
      Ищец: Комисия на Европейските общности [представители: M. van Beek и G. Valero Jordana, agents]
   
      Ответник: Кралство Испания [представител: N. Díaz Abad, agent]
   Предмет
   Неизпълнение на задължения от държава-членка — Нарушение на член 4, параграф 1 и 2 от Директива 79/409/ЕИО на Съвета от 2 април 1979 година относно опазването на дивите птици (ОВ L 103, стр. 1) — Пропуск да се пристъпи към класифициране в специални защитени зони на териториите, които са най-подходящи за опазване на видовете, посочени в приложение I към директивата и на мигриращите видове
   Диспозитив
   
               1)
            
            
               Като не е класифицирало като специални защитени зони за птиците достатъчни по размер територии в автономните области Андалусия, Балеарски острови, Канарски острови и достатъчно по брой територии в автономните области Андалусия, Балеарски острови, Канарски острови, Кастилия Ла Манча, Каталуния, Галисия и Валенсия, за да се предостави защита на всички видове птици, изброени в приложение I към Директива 79/409/ЕИО на Съвета от 2 април 1979 година относно опазването на дивите птици, изменена по-специално с Директива 97/49/ЕО на Комисията от 29 юли 1997 година, както и на непосочените в него мигриращи видове, Кралство Испания не е изпълнило задълженията си, произтичащи от член 4, параграфи 1 и 2 от Директива 79/409, както е изменена.
            
         
               2)
            
            
               Отхвърля иска в останалата му част.
            
         
               3)
            
            
               Осъжда Кралство Испания да заплати съдебните разноски.
            
         
      (1)  ОВ C 201, 7.8.2004 г.